
al Parlamentului









Republica Moldova


În conformitate cu dispoziţiile art.73 din Constituţia Republicii Moldova şi art.47 din Regulamentul Parlamentului, se înaintează spre examinare în Parlament cu titlul de iniţiativă legislativă, proiectul de Lege pentru modificarea şi completarea Legii nr.440-XIII din 27.04.1995 cu privire la zonele şi fîşiile de protecţie a apelor rîurilor şi bazinelor de apă.

Anexa:

1. Proiectul de lege

2. Nota informativă

Deputaţii:
Vladimir CIOBANU
Oleg MANTOROV
Vasile IOVV
Proiect

PARLAMENTUL REPUBLICII MOLDOVA

LEGE

cu privire la modificarea şi completarea Legii nr.440-XIII din 27.04.1995 cu privire la zonele şi fîşiile de protecţie a apelor rîurilor şi bazinelor de apă (Monitorul Oficial al R.Moldova nr.43/482 din 03.08.1995)

Articol unic:


Legea nr.440-XIII din 27.04.1995 cu privire la zonele şi fîşiile de protecţie a apelor rîurilor şi bazinelor de apă (Monitorul Oficial al R.Moldova nr.43/482 din 03.08.1995) cu modificările ulterioare, se completează după cum urmează:

art. 13, aliniatul (1) litera f) se completează în final cu textul;

„cu excepţia lucrărilor de menţinere a şenalului navigabil cu excavarea stratului aluvional şi altor obiecte pentru asigurarea securităţii navigaţiei pe căile navigabile interne” 
art. 13, aliniatul (2) litera c) se completează în final cu textul;

„cu excepţia lucrărilor de menţinere a şenalului navigabil şi înlăturării obstacolelor pentru asigurarea securităţii navigaţiei pe căile navigabile interne”







Preşedintele Parlamentului









   Republicii Moldova
Notă explicativă

la proiectul de lege pentru modificarea şi completarea Legii nr.440-XIII din 27.04.1995 cu privire la zonele şi fîşiile de protecţie a apelor rîurilor şi bazinelor de apă
Dispoziţii generale: În redacţia actuală  a articolului 13, aliniatul (1) literele f) alineatul 2, litera c) a Legii nr.440-XIII din 27.04.1995 cu privire la zonele şi fîşiile de protecţie a apelor rîurilor şi bazinelor de apă,  nu permite efectuarea lucrărilor de asigurare a securităţii navigaţie pe căile navigabile interne ale Republicii Moldova, fapt ce prezintă pericol pentru navele de pasageri şi de transportare a mărfurilor şi poate provoca accidente cu pierderea vieţilor umane şi pagube materiale şi ecologice. Dat fiind faptul că pragurile de substanţe aluvionale şi obiecte subacvatice care pot provoca crearea a astfel de obstacole (praguri) se formează în diferite locuri care nu pot fi prognozate din timp şi progresează în mod neprevăzut, înlăturarea acestor praguri este necesar de efectuat imediat după depistarea acestora. Totodată, în conformitate cu prevederile Acordului european cu privire la principalele căi navigabile interne de importanţă internaţională (la care Republica Moldova este parte), rîurile Nistru şi Prut sunt căi navigabile interne de importanţă internaţională de categoria E, Republica Moldova este obligată să asigure gabaritele minime ale şenalului navigabil pentru navele şi garniturile de barje cu demensiunile stabilite în prezentul acord.

Din considerente că lucrările de menţinere a căilor navigabile interne ale Republicii Moldova nu au fost efectuate de mult timp, de-a lungul căilor navigabile interne s-au acumulat depuneri însemnate de aluviuni, care au condus la înrăutăţirea condiţiilor de navigaţie prin diminuarea gabaritelor şenalului navigabil şi anume a adâncimii şi lăţimii acestuia. Astfel, la momentul actual, se impune restabilirea de urgenţă a condiţiilor de navigaţie iar necesitatea de a reglementa lucrările de menţinere a şenalului navigabil este foarte importantă, pentru a evita nu numai accidentele de navigaţie cît şi revărsările albiilor inundînd terenurile aferente.

Aspect normativ: Modificarea şi completarea Legii nr.440-XIII din 27.04.1995 cu privire la zonele şi fîşiile de protecţie a apelor rîurilor şi bazinelor de apă, nu va duce la necesitatea modificării altor acte legislative.

Aspect organizatoric: La momentul actual, lucrările de menţinere a şenalului navigabil se efectuează sub supravegherea organului de specialitate în domeniul administrării şi gestionării căilor navigabile interne, care prin Hotărîrea Guvernului nr. 1128 din 29.09.2006 este Instituţia Publică ”Căpitănia portului Giurgiuleşti”.

Aspect temporar:  Prin reglementarea lucrărilor de menţinere a şenalului navigabil, se va da posibilitatea efectuării corespunzătoare a lucrărilor nominalizate în scopurile asigurării securităţii navigaţiei, înlăturării pragurilor şi obstacolelor care obstrucţionează navigaţia şi care ar putea duce la accidente de navigaţie. 

Aspect economic: Lucrările de menţinere a şenalului navigabil în mod indiscutabil vor duce la îmbunătăţirea condiţiilor de navigaţie, corespunzător, va fi posibilitatea navigaţiei în siguranţă a navelor de transportare a mărfurilor şi pasagerilor. Transportul naval este considerat a fi cel mai ieftin şi ecologic blînd mijloc de transport, utilizarea lui aducînd numai beneficii economice.

Reieşind din cele expuse mai sus, solicităm respectuos susţinerea prezentului proiect de lege.

